gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4971, del 22-03-2005 (2005/2695)

RESOLUCIÓ de 9 de març de 2005, de la Universitat d'Alacant, per la qual s'adjudica la plaça de professor contractat doctor núm. DC02817 en l'àrea de coneixement de Física Aplicada, a David Israel Méndez Alcaraz.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4971

Data del DOGV
:   22-03-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/2695


Organisme emissor
:   Universitat d'Alacant

Tipus de document
:   Resolució

RESOLUCIÓ de 9 de març de 2005, de la Universitat d'Alacant, per la qual s'adjudica la plaça de professor contractat doctor núm. DC02817 en l'àrea de coneixement de Física Aplicada, a David Israel Méndez Alcaraz. [2005/X2695]
  
De conformitat amb la base desena del concurs de places de personal docent i investigador en règim de contractació laboral, convocat per resolució de 22 de juny de 2004 (DOGV de 2 de juliol de 2004), i a proposta de la Comissió de Selecció Jutjadora de la plaça de professor contractat doctor núm. DC02817 de l'àrea de coneixement de Física Aplicada, Departament de Física, Enginyeria de Sistemes i Teoria del Senyal, s'adjudica la plaça de professor contractat doctor núm. DC02817 a David Israel Méndez Alcaraz.
  
Contra la present resolució, que esgota la via administrativa, es podrà interposar recurs contenciós administratiu, en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 5027, del 14-06-2005 (2005/6589)

Informació pública del projecte de reparcel·lació de la UEG.2 de sòl urbà de les normes subsidiàries de Banyeres de Mariola.
----------------------------------------------------------------------------------------------------------------------------

### Dades del document

Número de DOGV
:   5027

Data del DOGV
:   14-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6589


Organisme emissor
:   Rocasur 2003, SL

Tipus de document
:   Anunci

Informació pública del projecte de reparcel·lació de la UEG.2 de sòl urbà de les normes subsidiàries de Banyeres de Mariola. [2005/Q6589]
  
Mitjançant este edicte s'anuncia l'obertura d'un període d'informació pública de 20 dies, comptadors des del sendemà de la publicació en el Diari Oficial de la Generalitat Valenciana, de la documentació del projecte de reparcel·lació de la unitat d'execució UEG.2 de les normes subsidiàries de Banyeres de Mariola, promoguda per la mercantil Rocasur 2003, SL.
  
Esta documentació estarà a la vista durant el període expressat d'exposició pública a la Notaria de Rafael María Ballarín Gutiérrez, a Banyeres de Mariola, avinguda de la Constitució, 42, baixos, de 10.00 a 14.00 hores, de dilluns a divendres, així com a les dependències d'Urbanisme de l'Ajuntament de Banyeres de Mariola (projecte de reparcel·lació dipositat al Registre mitjançant un escrit de data 27 d'abril de 2005 i número 1.138).
  
S'advertix que dins del termini de vint (20) dies, comptadors des de la publicació del darrer anunci, qualsevol persona podrà comparéixer en la notaria ressenyada anteriorment per a obtindre una còpia de l'acta notarial de protocol·lització o sol·licitar que se li hi exhibisca dins de l'horari de 10.00 a 14.00 hores, de dilluns a divendres.
  
Així mateix, es fa constar la possibilitat de consultar, durant el mateix termini, a l'ajuntament, les actuacions derivades de la documentació dipositada i presentar davant d'este, per a incorporar-hi, al·legacions.
  
Als efectes de l'establit en l'article 59.4 de la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, les publicacions en el Diari Oficial de la Generalitat Valenciana, i en periòdic diari, s'adreçaran a tots els titulars de béns i drets afectats per l'actuació, a més a més d'aquells dels quals s'ignore el lloc de notificació o intentada esta, no s'haguera pogut practicar, als efectes de remetre una notificació amb el contingut d'este anunci als titulars de drets.
Diari Oficial de la Generalitat Valenciana


Sumari del DOGV 5123, del 27-10-2005 (2005/11868)

Ressenya de l'acord de la Comissió Territorial d'Urbanisme de 14 d'abril de 2005, pel qual es declara definitivament aprovada la modificació núm. 8 del Pla general d'Almussafes.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5123

Data del DOGV
:   27-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11078


Data del document
:   20-09-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Almussafes
    * pla d'urbanisme

Ressenya de l'acord de la Comissió Territorial d'Urbanisme de 14 d'abril de 2005, pel qual es declara definitivament aprovada la modificació núm. 8 del Pla general d'Almussafes. [2005/X11679]  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2349, de 24 de novembre de 1994), es publica la ressenya de l'Acord de la Comissió Territorial d'Urbanisme de 14 d'abril de 2005 i publicat juntament amb les normes urbanístiques aprovades en el Butlletí Oficial de la Província de València núm. 117 de data 19 de maig de 2005. Exp. 2004.1071.  
València, 20 de setembre de 2005.. El secretari de la Comissió Territorial d'Urbanisme: Álvaro Aleixandre Ortí.
Diari Oficial de la Generalitat Valenciana


Sumari del DOGV 5026, del 13-06-2005 (2005/6677)

Informació pública del projecte d'urbanització del carrer de la Beneficència i adjacents.
-----------------------------------------------------------------------------------------

### Dades del document

Número de DOGV
:   5026

Data del DOGV
:   13-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6677


Organisme emissor
:   Ajuntament de València

Tipus de document
:   Anunci

Informació pública del projecte d'urbanització del carrer de la Beneficència i adjacents. [2005/F6677]
  
La Junta de Govern Local, en la sessió ordinària del dia 13 de maig de 2005 va acordar:
  
«Vista la moció del regidor delegat de l'Àrea d'Urbanisme, Habitatge i Qualitat Urbana, Jorge Bellver Casaña, els informes favorables dels Servicis Centrals Tècnics, l'Oficina Economicofinancera, Servici Fiscal de Despeses, i del Servici d'Obres d'Infraestructura, s'acorda:
  
1r. Aprovar el projecte d'urbanització del carrer de la Beneficència i adjacents, per un import d'1.119.872,60 euros, IVA inclòs.
  
2n. Encarregar a la Societat d'Actuacions Urbanístiques Municipals (AUMSA) la realització de totes les actuacions jurídiques i tècniques que siguen necessàries per a l'execució de les esmentades obres per un import d'1.119.872,60 euros, marge de gestió del 5% i IVA inclòs.
  
3r. La despesa d'1.119.872,60 euros s'abonarà a càrrec de la partida GE350/4323/60048, segons la proposta 2005/04713, ítem: 2005/066880.
  
4t. El Servici Gestor procedirà a la publicació de tal projecte en el Diari Oficial de la Generalitat Valenciana de conformitat amb el que disposen els articles 34, 53 i 59 de la Llei Reguladora de l'Activitat Urbanística de la Generalitat Valenciana.»
  
Contra l'acte administratiu transcrit, que és definitiu en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i en la Llei reguladora de la Jurisdicció Contenciosa Administrativa, podrà interposar-se un dels recursos següents:
  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar de l'endemà d'esta publicació.
  
Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre's que ha sigut desestimat i interposar-se recurs contenciós administratiu, a elecció seua, davant del Jutjat Contenciós Administratiu de València, en el termini de sis mesos, des d'esta desestimació presumpta
  
b) Recurs contenciós administratiu, a elecció seua, davant del Jutjat Contenciós Administratiu de València, dins del termini de dos mesos comptats des de l'endemà de la recepció d'esta publicació.
  
Tot això sense perjuí que puga exercitar qualsevol altre recurs o acció que s'estime procedent.
Diari Oficial de la Generalitat Valenciana


Sumari del DOGV 5102, del 28-09-2005 (2005/10404)

Notificació audiència prèvia de 14 de juny de 2005, de la cap del Servici d'Ordenació, de revocació del títol-llicència d'agència de viatges i concessió d'un termini per a la renovació d'aval d'agència de viatges a l'entitat Sherwood Viajes, SA.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5102

Data del DOGV
:   28-09-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/10971


Organisme emissor
:   Conselleria de Turisme

Tipus de document
:   Anunci

Notificació audiència prèvia de 14 de juny de 2005, de la cap del Servici d'Ordenació, de revocació del títol-llicència d'agència de viatges i concessió d'un termini per a la renovació d'aval d'agència de viatges a l'entitat Sherwood Viajes, SA. [2005/X10480]
  
Per no haver sigut possible notificar de forma personal i directa a l'interessat l'escrit de concessió d'un termini per a la renovació d'aval d'agències de viatges a l'entitat Sherwood Viajes, SA, és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 20 de setembre de 2005.- El cap de l'Àrea de Producte: Isabel Palafox Gámir.
  
?L'entitat Seguros Catalana Occidente, SA, ens ha remés l'escrit on ens comunica l'anul·lació de la pòlissa d'assegurança de caució C-03.614.407, prestada per esta companyia en favor de l'agència de viatges Sherwood Viajes, SA, i que correspon a la fiança que l'article 14.1 del Decret 20/97, d'11 de febrer, del Govern Valencià, pel qual s'aprova el Reglament d'Agències de Viatges, establix que les agències de viatges hauran de mantindre en permanent vigència.
  
Per tot el susdit, es concedix un termini de quinze dies perquè present davant esta Administració la corresponent carta de pagament justificativa del dipòsit d'una nova fiança davant el Servici Territorial d'Economia i Hisenda de València, amb l'advertiment que de no fer-ho i d'acord amb l'article 11 de l'esmentat Decret 20/97, és causa de revocació del títol-llicència d'agència de viatges.
Diari Oficial de la Generalitat Valenciana


Sumari del DOGV 5161, del 23-12-2005 (2005/13402)

Informació pública del programa d'actuació integrada de la unitat d'execució única del sector número 5 de Masalavés.
--------------------------------------------------------------------------------------------------------------------

### Dades del document

Número de DOGV
:   5161

Data del DOGV
:   23-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13983


Organisme emissor
:   Ajuntament de Massalavés

Tipus de document
:   Anunci

Informació pública del programa d'actuació integrada de la unitat d'execució única del sector número 5 de Masalavés. [2005/Q13834]
  
Les mercantils ProLogis Spain XIV, SL, ProLogis Spain XV, SL, i ProLogis Spain XVI, SL, amb el propòsit d'aconseguir el règim d'adjudicació preferent de l'article 50.2.b de la Llei 6/1994, Reguladora de l'Activitat Urbanística (LRAU), té la titularitat del 100% del sòl de l'àmbit afectat, ha formulat una alternativa tècnica de programa d'actuació integrada per al desenvolupament de la unitat d'execució única del sector número 5 de Masalavés, amb documentació composta per una memòria, pla parcial modificatiu, estudi d'impacte ambiental i avantprojecte d'urbanització. Als efectes dels articles 38.2 i 55.1 de la LRAU 6/1994, se sotmet a informació pública el pla parcial pel termini de 20 dies a partir de la publicació d'este anunci en el Diari Oficial de la Generalitat Valenciana. D'acord amb l'article 48.1.c, en relació amb l'article 46, ambdós de la LRAU 6/1994, se sotmet a informació pública la resta de la documentació, tenint en compte el següent: s'ha presentat un exemplar complet de la documentació esmentada a l'Ajuntament de Masalavés amb les dades d'identificació indicades més amunt; tots els documents estan protocol·litzats a la Notaria de Susana Garzón Echevarría, carrer de Colom, número 9, 1r, 4a, d'Alberic (València); dins del termini de 20 dies des de la publicació d'este anunci en el Diari Oficial de la Generalitat Valenciana qualsevol persona podrà comparéixer en esta notaria per a obtindre una còpia de l'acta o sol·licitar que se li exhibisca, en horari d'atenció al públic, de dilluns a divendres, de 10.00 a 13.00 hores; així mateix, es podran consultar a l'ajuntament en el mateix termini les actuacions derivades de la documentació dipositada i presentar tant les al·legacions com les alternatives tècniques que pretenguen competir amb l'exposada; en els cinc dies següents al venciment del termini de 20 dies anterior es podran presentar proposicions juridicoeconòmiques.
Diari Oficial de la Generalitat Valenciana


Sumari del DOGV 5078, del 25-08-2005 (2005/9620)

Informació pública de l'estudi de detall de l'illa 5 del Parc Industrial del Belcaire.
--------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9620


Organisme emissor
:   Ajuntament de la Vall d'Uixó

Tipus de document
:   Anunci

Informació pública de l'estudi de detall de l'illa 5 del Parc Industrial del Belcaire. [2005/F9620]
  
Havent-se acordat pel Decret de l'Alcaldia número 1.604/05, de 3 d'agost, el sotmetiment a informació pública de l'estudi de detall promogut per Caixa Rural Sant Isidre, SL, l'objecte del qual és reduir la grandària de les parcel·les 502 i 503, i augmentar el nombre de parcel·les de l'illa M5 del Parc Industrial Belcaire, s'exposa al públic pel termini de 20 dies, durant els quals podrà ser examinat per totes les persones que es consideren afectades i formular totes les al·legacions i observacions que s'estimen pertinents.
Diari Oficial de la Generalitat Valenciana


Sumari del DOGV 5131, del 09-11-2005 (2005/11824)

Adjudicació de 5 habitatges a Requena, c/ Piñuelo, expedient V-93/115.
----------------------------------------------------------------------

### Dades del document

Número de DOGV
:   5131

Data del DOGV
:   09-11-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/11376


Data del document
:   25-10-2005

Organisme emissor
:   Institut Valencià d'Habitatge, SA

Tipus de document
:   Resolució

Descriptors 

:   * licitació
    * indústria de la construcció
    * adjudicació de contracte administratiu
    * contracte d'obres

Adjudicació de 5 habitatges a Requena, c/ Piñuelo, expedient V-93/115. [2005/X11929]
  
La Comissió Territorial d'Habitatge i Projectes Urbans en data 04 d'octubre de 2005 ha procedit a l'aprovació de la llista definitiva de sol·licituds admeses amb la seua puntuació i sol·licituds excloses, per a la promoció de 5 habitatges de promoció pública a Requena., expedient V-93/115. Els interessats podran consultar la citada llista en l'Ajuntament, a les oficines del Negociat Central, plaça Consistorial núm. 1 Requena, i a les oficines de l'Institut Valencià d'Habitatge, SA, síties a l'av. de la Plata núm. 50-baixos, 46124 València.
  
Contra esta llista, les persones interessades podran interposar reclamació en l'Ajuntament de Requena en el termini de 15 dies hàbils a comptar des de l'endemà de la data del present anunci. Estes reclamacions les resoldrà la Comissió Territorial d'Habitatge i Projectes Urbans, que hi comunicarà als reclamants les decisions preses.
Diari Oficial de la Generalitat Valenciana


Sumari del DOGV 4980, del 07-04-2005 (2005/3570)

Convocatòria d'assemblea general ordinària.
-------------------------------------------

### Dades del document

Número de DOGV
:   4980

Data del DOGV
:   07-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/3570


Organisme emissor
:   Credit València Caja Rural, COOP Crèd. V.

Tipus de document
:   Convocatòria

Convocatòria d'assemblea general ordinària. [2005/X3570]
  
El Consell Rector de Crèdit València Caixa Rural, Cooperativa de Crèdit Valenciana, de conformitat amb els seus estatuts, en convoca els socis a l'assemblea general ordinària que tindrà lloc el proper dia 28 d'abril, a les 17.00 hores, en primera convocatòria, i a les 17.30 hores del mateix dia en segona convocatòria, al domicili social de la entitat, a València, carrer Santa Maria Micaela, 6, amb el següent:
  
Ordre del dia
  
1. Examen de la gestió social i aprovació, si pertoca, dels comptes anuals de l'exercici 2004.
  
2. Acords sobre la distribució de resultats.
  
3. Retribució de participacions socials.
  
4. Dieta president Consell
  
5. Precs i preguntes.
  
6. Decisió sobre l'aprovació de l'acta. Designació de socis a l'efecte.
  
De conformitat amb la legalitat vigent, els documents que seran sotmesos a consideració de l'assemblea, es troben a disposició dels socis de l'entitat a la seu social.
Diari Oficial de la Generalitat Valenciana


Sumari del DOGV 5003, del 11-05-2005 (2005/4594)

RESOLUCIÓ de 5 d'abril de 2005, de la Universitat Politècnica de València, per la qual nomena Alicia de Pablos Jiménez, personal eventual.
------------------------------------------------------------------------------------------------------------------------------------------

### Dades del document

Número de DOGV
:   5003

Data del DOGV
:   11-05-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/4594


Organisme emissor
:   Universitat Politècnica de València

Tipus de document
:   Resolució

RESOLUCIÓ de 5 d'abril de 2005, de la Universitat Politècnica de València, per la qual nomena Alicia de Pablos Jiménez, personal eventual. [2005/X4594]
  
De conformitat amb el que disposa l'article 6 del Text Refós de la Llei de la Funció Pública Valenciana, aquest Rectorat, resol:
  
Nomenar personal eventual Alicia de Pablos Jiménez, amb DNI núm. 25071891-G, com a secretària de vicerector, amb efectes econòmics i administratius des del dia 5 d'abril de 2005, assignant-li les retribucions brutes anuals de 21.411,76 euros, produint-se els increments i variacions que prevegen en cada moment les disposicions legals vigents, o bé siguen modificades per resolució d'aquest Rectorat.
  
El cessament d'aquest personal serà lliure i en tot cas es produirà de manera automàtica quan cesse l'autoritat a qui presta la seua funció assessora i de confiança.
  
València, 5 d'abril de 2005.- El rector: Juan Juliá Igual.
Diari Oficial de la Generalitat Valenciana


Sumari del DOGV 4934, del 28-01-2005 (2005/329)

Notificació de la resolució del recurs d'alçada de l'expedient 032001SAT000596 a Construcciones Rubio Berna, SL.
----------------------------------------------------------------------------------------------------------------

### Dades del document

Número de DOGV
:   4934

Data del DOGV
:   28-01-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/329


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la resolució del recurs d'alçada de l'expedient 032001SAT000596 a Construcciones Rubio Berna, SL. [2005/X329]
  
Per la present es notifica a les empreses que a continuació es detallen a les quals la Inspecció Provincial de Treball practicà actes d'infracció que donaren lloc a expedient de sanció les resolucions de les quals foren notificades, i resolts els recursos d'alçada, no van poder ser notificades les resolucions per haver desaparegut, traslladat a un altre domicili o altres causes anàlogues, d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A.I. 1885/01
  
Exp. 032001SAT000596
  
Empresa Construc. Rubio Berna, SL
  
Últim domicili conegut c/ Governació, 20
  
Població 03660 Albatera
  
A les empreses detallades se'ls fa saber que en el termini de dos mesos, partir de la publicació del present edicte, podran formular recurs contenciós administratiu davant la jurisdicció corresponent, d'acord amb l'article 46 de la Llei de la Jurisdicció Contenciosa Administrativa de 13 de juliol de 1998, i a estos efectes podran examinar en el termini indicat l'expedient que es troba en esta direcció general.
Diari Oficial de la Generalitat Valenciana


Sumari del DOGV 5092, del 14-09-2005 (2005/10823)

Resolució de 8 de setembre de 2005, del conseller d'Infraestructures i Transport, relativa al pagament de la fase prèvia per l'expropiació forçosa de l'obra: 11-V-1872(2). Condicionament de la carretera CV-35, tram Casinos-Losa del Obispo. Termes municipals de Casinos, Villar del Arzobispo i Losa del Obispo.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5092

Data del DOGV
:   14-09-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/10627


Organisme emissor
:   Conselleria d'Infraestructures i Transport

Tipus de document
:   Anunci

Resolució de 8 de setembre de 2005, del conseller d'Infraestructures i Transport, relativa al pagament de la fase prèvia per l'expropiació forçosa de l'obra: 11-V-1872(2). Condicionament de la carretera CV-35, tram Casinos-Losa del Obispo. Termes municipals de Casinos, Villar del Arzobispo i Losa del Obispo. [2005/M10112]
  
Lloc: Ajuntament de Casinos.
  
Dia Hora
  
18.10.2005 De 09.00 a 18.00
  
19.10.2005 De 09.00 a 18.00
  
20.10.2005 De 09.00 a 18.00
  
21.10.2005 De 09.00 a 11.00
  
Lloc: Ajuntament de Villar del Arzobispo.
  
Dia Hora
  
24.10.2005 De 09.30 a 18.30
  
25.10.2005 De 09.00 a 18.00
  
26.10.2005 De 09.00 a 12.00
  
Lloc: Ajuntament de Losa del Obispo.
  
Dia Hora
  
26.10.2005 De 16.00 a 18.00
  
27.10.2005 De 09.00 a 18.00
  
28.10.2005 De 09.00 a 12.00
  
Els interessats hauran d'assistir a l'acte proveïts del seu document nacional d'identitat i acreditar-ne la titularitat, si no ho han fet en una altra fase del procediment. Si opten per ser representats per altres persones, estes hauran d'acreditar-ne la representació, en la forma que establix l'article 32 de la Llei 30/1992, de 26 de novembre.
  
Es comunica que el present anunci es publica també als efectes que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999 per als interessats que consten com a desconeguts o per als interessats el domicili dels quals no es coneix.